**Procesverbali i mbledhjes së Trupit Koordinues për raportimin dhe veprimin sipas parashtresave gjatë Zgjedhjeve ose Referendumeve (13.8.2025)**

Më 13.8.2025 u mbajt takimi i parë i Trupit Koordinues, i cili do të veprojë sipas Kodit të Sjelljes në hapësirën online gjatë proceseve zgjedhore dhe referendumeve gjatë procesit zgjedhor për Zgjedhjet Lokale të vitit 2025. Në takim pjesëmarrës ishin anëtarët/anëtaret e trupit: Biljana Georgievska (KEM), Olivera Vojnovska (Metamorfozis), Aleksandra Temenugova (ISK), Biljana Petkovska (IMM), Emilija Petreska – Kamenjarova (ASHMA) dhe Ognen Janeski (SHGM), si dhe zëvendësja e njërës prej anëtareve: Marina Trajkova (ASHMA).

Në takim u konstatua se SHGM dhe Metamorfozis emëruan anëtarë/zëvendësanëtarë të rinj në Trup për shkak të pengesave objektive të anëtarëve të mëparshëm. Përfaqësuesi i ri i SHGM është Ognen Janeski, dhe i Metamorfozis është Xhenis Sulimani.

Gjithashtu, në vend të të ndjerit Sashe Dimovski, për koordinatore e Trupit u zgjodh Biljana Georgievska nga KEM, me mandat prej 2 vitesh, ndërsa Olivera Vojnovska nga Metamorfozis mbetet zëvendëskoordinatore deri në shkurt 2026, kur dhe skadon mandati prej 2 vjetësh.

Në takim u njoftua se edhe organizata të tjera kanë shprehur dëshirën e tyre për t'u bërë anëtarë të Trupit Koordinues duke nënshkruar aneks të Memorandumit për bashkëpunim. Megjithatë, në diskutim midis anëtarëve/anëtareve, u theksua se organizatat duhet t’i qasen Kodeksit, dhe Trupit, nëse është e nevojshme, të konsultohet me to varësisht nga ekspertiza e tyre. Ky qëndrim rrjedh nga fakti se Trupi Koordinues përfshin institucione dhe organizata që lidhen drejtpërdrejt me sferën e medias dhe (vetë)rregullimin. Megjithatë, nëse ndonjë organizatë vendos të dërgojë kërkesë zyrtare për anëtarësim në Trup, kërkesa do të shqyrtohet dhe më pas do të merret vendimi përfundimtar.

Anëtarët diskutuan gjithashtu nevojën për të zbatuar një fushatë online që do t'i jepte dukshmëri më të madhe si Kodit të Sjelljes në hapësirën online gjatë proceseve zgjedhore dhe referendumeve, ashtu edhe Trupit Koordinues, dhe që do të përfshijë dhe udhëzime se si qytetarët/qytetaret do të mund të paraqesin parashtresa pranë këtij organi. Është planifikuar që fushata të realizohet në periudhën e ardhshme, dhe përveç kësaj, Kodi do t'u dërgohet të gjitha partive dhe listave të pavarura dhe kandidatëve që do të marrin pjesë në procesin zgjedhor, që të kenë mundësi të qasjes në të.

Në pjesën tjetër të takimit u diskutua se është e nevojshme për të ndryshuar ose sqaruar pjesë të caktuara të Rregullores së Punës të Trupit Koordinues për raportimin dhe veprimin sipas parashtresave gjatë Zgjedhjeve ose Referendumeve. Konkretisht, u diskutua për procesin e vendimmarrjes në kuadër të trupit, nga ku anëtarët/anëtaret arritën në përfundimin se për parashtresat e pranuara përmes Trupit, anëtari/anëtarja te i cili/cila do t'i shpërndahet duhet të paraqesë mendim ose rekomandim, pas së cilës Trupi Koordinues do të marrë vendimin në një hap të vetëm, në vend që të veprojë për herë të dytë në lidhje me anëtarët/anëtaret, siç ndodhi gjatë ciklit të fundit zgjedhor.

Ndryshimet e mbetura në Rregulloren e Punës të diskutuara në takim ishin të natyrës teknike.

|  |  |
| --- | --- |
| Shkup,  21.8.2025 | **Trupi koordinues**  **për monitorimin e respektimit të parimeve dhe standardet e Kodit**  **Biljana Georgievska**  **Koordinatore** |